โหดเหี้ยม ไอเอส แพร่คลิปฆ่าตัดคอตัวประกันและนักบินซีเรียนับสิบ
สำนักข่าวต่างประเทศรายงานเมื่อวันที่ 16 พ.ย. ว่า กลุ่มติดอาวุธ รัฐอิสลาม (ไอเอส) เผยแพร่คลิปวิดีโอแสดงให้เห็นสิ่งที่พวกเขาอ้างว่าเป็นศีรษะของ นายอับดุล-เราะห์มาน (ปีเตอร์) แคสซิก เจ้าหน้าที่การกุศลชาวอเมริกัน ลงบนโลกออนไลน์ นับเป็นตัวประกันที่ตกเป็นเหยื่อสังหารโหดของกลุ่มไอเอสรายที่ 5 และเป็นชาวอเมริกันรายที่ 3 รวมถึงมีภาพการฆ่าตัดคอนักบินของกองทัพซีเรียด้วย,คลิปวิดีโอดังกล่าวได้รับการเผยแพร่ในวันอาทิตย์ (26 พ.ย.) แสดงภาพนักรบติดอาวุธชุดดำสวมหน้ากากคนหนึ่ง โดยชายคนนี้พูดด้วยภาษาอังกฤษสำเนียงอังกฤษเช่นเดียวกับชายชุดดำในคลิปสังหารโหดคลิปก่อนๆ ซึ่งสื่ออังกฤษตั้งชื่อให้ว่า ญิฮาดี จอห์น,แต่คลิปล่าสุดนี้ต่างจากที่ผ่านมา คือมีความยาวถึง 16 นาที รวมทั้งไม่มีภาพตัวประกันอ่านแถลงการณ์ก่อนถูกสังหาร แต่แสดงศีรษะมนุษย์ที่ถูกตัดขาด ซึ่งชายชุดดำอ้างว่าเป็นของนายแคสซิก และยังแสดงรายละเอียดการฆ่าตัดคอเหยื่อคนอื่นๆ ที่พวกเขาอ้างว่าเป็นนักบินของรัฐบาลซีเรียจำนวนหลายสิบคนด้วย นอกจากนี้ คลิปวิดีโอล่าสุดยังเป็นครั้งแรกที่ชายชุดดำบอกว่าสถานที่ภายในคลิปคือเมือง ดาบิก ในจังหวัดอเลปโป ประเทศซีเรีย,ทั้งนี้ ประธานาธิบดีบารัค โอบามา ออกมายืนยันการเสียชีวิตของนาย แคสซิก แล้ว ทำให้เขากลายเป็นชาวตะวันตกรายที่ 5 ที่ถูกกลุ่มไอเอสสังหารโหดและเผยแพร่ผ่านคลิปวิดีโอ ต่อจากเหยื่อรายแรกคือนาย เจมส์ โฟลีย์ นักข่าวชาวอเมริกัน ซึ่งภาพการฆาตกรรมเขาถูกเผยแพร่ผ่านโลกออนไลน์ในช่วงกลางเดือน ส.ค. เพียงสัปดาห์เดียวหลังจากประธานาธิบดี บารัค โอบามา อนุมัติการโจมตีทางอากาศต่อกลุ่มไอเอส,ในช่วงต้นเดือน ก.ย. กลุ่มไอเอสเผยแพร่คลิปการสังหารนายสตีเวน ซ็อตลอฟฟ์ นักข่าวชาวอเมริกันอีกคน จากนั้นอีกเพียงไม่ถึง 2 สัปดาห์ ไอเอสก็แพร่คลิปสังหารเหยื่อรายที่ 3 ครั้งนี้เป็นเจ้าหน้าที่การกุศลชาวสหราชอาณาจักรชื่อว่า เดวิด เฮนส์ และในวันที่ 3 ต.ค. ก็แพร่คลิปการฆ่าตัดคอนายอลัน เฮนนิ่ง ตัวประกันชาวสหราชอาณาจักร,อนึ่ง นายแคสซิก อายุ 26 ปี เป็นทหารผ่านศึกจากประเทศอิรัก ซึ่งภายหลังเข้ารับการฝึกฝนเป็นแพทย์ฉุกเฉิน และก่อตั้งองค์กรตอบสนองและสนับสนุนเหตุฉุกเฉินพิเศษ (เอสอีอาร์เอ: เซรา) ช่วยเหลือตามค่ายผู้อพยพใน 2 ฟากของชายแดนซีเรีย ก่อนที่เขาจะถูกลักพาตัวไปเมื่อเดือน ต.ค. ปี 2013 ขณะเดินทางไปยังภาคตะวันออกของซีเรีย
กลุ่มติดอาวุธ รัฐอิสลาม เผยแพร่คลิปวิดีโอแสดงภาพศีรษะของตัวประกันชาวอเมริกัน และภาพแสดงการฆ่าตัดคอนักบินของกองทัพซีเรียนับสิบคน
อิรัก,ซีเรีย,รัฐอิสลาม,ไอเอส,ไอซิส,ไอซิล,กลุ่มติดอาวุธ,โจมตีทางอากาศ,คลิปวีดิโอ,ฆ่าตัดคอ,ตัวประกัน,ข่าวต่างประเทศ